Ved Kapp Adare ble det gjennomført et omfattende vitenskapelig program, men mulighetene for nærmere utforskning av innlandet var sterkt begrenset av det fjellrike terrenget med mange isbreer rundt leiren. De utforsket deretter Rosshavet etter samme rute som James Clark Ross hadde fulgt 60 år tidligere. Etter å ha nådd isbarrieren ble en tremannsgruppe bestående av Borchgrevink, Savio og William Colbeck de første til å foreta en sledeferd på barriereoverflaten. De nådde 78°50'S, det sørligste punktet til da nådd av mennesker. Borchgrevink beskrev senere Savio som «anerkjent for sin lojale natur, djervhet og intelligens».